Опсерваториските телескопи се направени за брзо и темелно скенирање на големи делови од ноќното небо,
за да ги пронајдат најретките и најинтересните астрономски објекти.
Со користење на најнови технологии во нивните извиднички мисии, тие доаѓаат до огромно количество на податоци.
Двата опсерваториски телескопи на ЕЅО функционираат секоја ноќ кога небото е чисто,
грижливо мапирајќи го јужното небо, дел по дел.
Ова е ESOcast!
Врвна технологија и животот зад сцената во ЕЅО, Европската Јужна Опсерваторија.
VISTA и VST -
се два моќни опсерваторски телескопи:
VISTA (Visible and Infrared Survey Telescope for Astronomy),
и VST (VLT Survey Telescope).
Двата телескопа се наоѓаат во опсерваторијата Паранал на ЕЅО во Чиле
и истите се можеби најмоќните опсерваторски телескопи во светот.
Опсерваториските телескопи бараат игли во стогови сено:
ретки астрономски објекти, како што се потенцијално опасни астероиди во близина на Земјата, скриени јата, експлодирачки ѕвезди и далечни квазари.
За разлика од поголемите телескопи кои детално се фокусираат на мали делови од небото
VISTA и VST проучуваат поголеми делови од небото.
Од нивните истражувачки мисии се создаваат големи архиви на научни податоци и се откриваат многу интересни објекти.
Овие објекти подоцна можат подетално да бидат проучени со помош на поголемите телескопи, како што е VLT (Многу Големиот Телескоп).
VISTA има главно огледало со дијаметар од 4.1 метри,
што го прави да биде најголемиот телескоп во светот што работи на инфра - црвена бранова должина.
Тој е опремен со високо - квалитетна 67 - мегапикселна камера која има најголем опсег од категоријата на камери кои работат на инфра - црвена бранова должина.
VISTA бил ставен во употреба во 2010 година
и истиот е за 40 пати посилен од постарите опсерваторски телескопи.
Вршејќи ги опсервациите на инфра - црвена бранова должина, овој телескоп може да пронајде објекти кои се невидливи за човечкото око бидејќи истите се премногу ладни или пак се затскриени зад густи облаци од меѓу - ѕвездена прашина
или бидејќи нивната светлина се поместила кон црвениот дел на спектрумот (што се случува со светлината која доаѓа од многу далечни објекти).
VST е 2.6 - метарски телескоп опремен со 268 - мегапикселна CCD камера
со поле на видливост кое е за четири пати поголемо од полето на видливост на една полна месечина.
VST работи на оптичка бранова должина и е комплементарен на телескопот VISTA.
VISTA и VISTA создаваат огромни количества на податоци
и значително го зголемуваат потенцијалот на Опсерваторијата Паранал за нови откритија.
Податоците се складираат во големи архиви на слики и каталози на објекти
кои ќе бидат проучувани од астрономите во наредните неколку децении.
Опсерваториските телескопи ќе одиграат клучна улога во иднината.
Некои од нивните откритија ќе бидат предмет на подетални проучувања од страна на идниот Европски Екстремно Голем Телескоп.
Опсерваториските телескопи на ЕЅО ќе продолжат детално да го мапираат небото.
Она што ќе го пронајдат ќе помогне во решавањето на еден од најинтересните проблеми во астрофизиката денес -
вклучувајќи ја тука и структурата на Млечниот пат и природата на мистериозната темна материја и темна енергија.
Транскипрцијата е на ЕЅО; преводот е на Андреј Стојчевски